โรงพยาบาลสงขลานครินทร์

โรงพยาบาลสงขลานครินทร์ เป็นโรงพยาบาลโรงเรียนแพทย์ของมหาวิทยาลัยของรัฐบาลระดับตติยภูมิขั้นสูง (Super tertiary care) แห่งแรกของภาคใต้ สังกัดคณะแพทยศาสตร์ มหาวิทยาลัยสงขลานครินทร์ ตั้งอยู่ภายในมหาวิทยาลัยสงขลานครินทร์ วิทยาเขตหาดใหญ่ โดยมี รองศาสตราจารย์นายแพทย์รังสรรค์ ภูรยานนทชัย เป็นผู้อำนวยการโรงพยาบาล ประวัติ โรงพยาบาลเริ่มก่อสร้างขึ้นในวันที่ 26 สิงหาคม 2519 โดยพระบาทสมเด็จพระมหาภูมิพลอดุลยเดชมหาราช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงได้เสด็จพระราชดำเนินมาทรงวางศิลาฤกษ์โรงพยาบาลสงขลานครินทร์ คณะแพทยศาสตร์ ซึ่งตั้งอยู่หลักกิโลเมตรที่ 27 ด้านตะวันออกของถนนกาญจนวนิช มีเนื้อที่ประมาณ 120,000 ตารางเมตร และเมื่อวันที่ 30 เมษายน 2522 ได้ทรงมีพระบรมราชโองการโปรดเกล้าโปรดกระหม่อมพระราชทานนามโรงพยาบาลว่า โรงพยาบาลสงขลานครินทร์ โรงพยาบาลสงขลานครินทร์ เป็นโรงพยาบาลขนาด 853 เตียงให้บริการรักษาพยาบาลผู้ป่วยนอก ผู้ป่วยใน ผู้ป่วยอุบัติเหตุและฉุกเฉินในสาขาต่างๆ ได้แก่ เวชปฏิบัติทั่วไป สูตินรีเวชศัลยกรรม อายุรกรรม กุมารเวชกรรม ศัลยศาสตร์ออร์โธปิดิกส์และกายภาพบำบัด ตา หูคอจมูก จิตเวช นอกจากนี้ยังให้บริการคลินิกระงับปวดและฝังเข็ม รังสีรักษาและผ่าตัดแบบผู้ป่วยนอก นอกจากนี้ยังมีศูนย์ความเป็นเลิศทางด้านหัวใจ มะเร็ง ทางเดินอาหารและตับ ศูนย์ความเป็นเลิศทางการแพทย์ นอกจากการแบ่งแยกความเชี่ยวชาญตามสาขาต่างๆแล้ว โรงพยาบาลสงขลานครินทร์ได้คัดเลือกสาขาวิชาที่บุคลากรของโรงพยาบาลมีความเชี่ยวชาญระดับสูงที่โรงพยาบาลมีความโดดเด่นจัดตั้งศูนย์แห่งความเป็นเลิศต่างๆ เพื่อเพิ่มคุณภาพการรักษาโรคที่สลับซับซ้อนได้มีประสิทธิภาพยิ่งขึ้น โดยตั้งความหวังไว้ว่าศูนย์ความเป็นเลิศเหล่านี้ ที่เกิดขึ้นเพื่อให้ผู้ป่วยในภาคใต้ได้มีโอกาสรับการรักษาที่ดีที่สุดในระดับสากลไม่จำเป็นต้องเดินทางไปรักษาต่อในส่วนกลางหรือต่างประเทศ ศูนย์ความเป็นเลิศที่โรงพยาบาลสงขลานครินทร์ได้จัดตั้งแล้ว จำนวน 16 ศูนย์ คือ ศูนย์โรคหัวใจและหลอดเลือดนราธิวาสราชนครินทร์ สถาบันโรคทางเดินอาหารและตับ นันทนา-เกรียงไกร โชติวัฒนะพันธ์ ศูนย์ความเป็นเลิศด้านการผ่าตัดรักษาโรคอ้วนโรงพยาบาลสงขลานครินทร์ ศูนย์เวชศาสตร์จีโนม ศูนย์บริการคนพิการแบบเบ็ดเสร็จ โรงพยาบาลสงขลานครินทร์ ศูนย์ความเป็นเลิศด้านโรคมะเร็งภาคใต้ โรงพยาบาลสงขลานครินทร์ ศูนย์ถันยเวชช์ เฉลิมพระเกียรติสมเด็จพระเทพรัตนราชสุดาฯ สยามบรมราชกุมารี โรงพยาบาลสงขลานครินทร์ ศูนย์รักษาหลอดเลือดครบวงจรสงขลานครินทร์ ศูนย์บำบัดทดแทนไตเรื้อรัง โรงพยาบาลสงขลานครินทร์ ศูนย์ตรวจการนอน โรงพยาบาลสงขลานครินทร์ ศูนย์พัฒนาการและพฤติกรรมเด็ก โรงพยาบาลสงขลานครินทร์ ศูนย์ควบคุมการขับถ่ายและบำบัดกล้ามเนื้อ ศูนย์จอตาและเลเซอร์ ศูนย์อุบัติเหตุ ศูนย์ปลูกถ่ายเซลล์ต้นกำเนิด ศูนย์ชีวันตาภิบาล (Palliative Care Center) โรงพยาบาลสงขลานครินทร์ยังได้มีหน่วยงานที่มีผลการดำเนินงานที่เป็นเลิศทั้งหลายอีกหลายหน่วยงาน เช่นหน่วยควบคุมโรคติดเชื้อ งานเวชภัณฑ์กลาง เป็นต้น ซึ่งแต่ละศูนย์แห่งความเป็นเลิศเหล่านี้เป็นต้นแบบที่โรงพยาบาลต่าง ๆ ทั่วทั้งประเทศให้ความสนใจและขอศึกษาดูงานปีละหลายสิบคณะ หน่วยงานภายใน ดูเพิ่ม คณะแพทยศาสตร์ มหาวิทยาลัยสงขลานครินทร์ อ้างอิง แหล่งข้อมูลอื่น โรงพยาบาลสงขลานครินทร์ เก็บถาวร 2010-06-10 ที่ เวย์แบ็กแมชชีน มูลนิธิโรงพยาบาลสงขลานครินทร์ เก็บถาวร 2010-05-29 ที่ เวย์แบ็กแมชชีน คณะแพทยศาสตร์ มหาวิทยาลัยสงขลานครินทร์ เก็บถาวร 2010-06-09 ที่ เวย์แบ็กแมชชีน